Breds Pits

**Viljams Bredlijs "Breds" Pits** (; dzimis ) ir amerikāņu aktieris un kinoproducents.

Pits sešas reizes ticis nominēts Kinoakadēmijas balvai — četras reizes kā aktieris par lomām filmās "12 pērtiķi" (1995), "Neticamais stāsts par Bendžaminu Batonu" (2008), "Naudas spēle" (2011), "Reiz Holivudā" (2019) un divas reizes kā producents par filmām "Naudas spēle" (2011) un "12 gadi verdzībā" (2013). Pēdējā no tām ("12 gadi verdzībā") arī ieguva Amerikas Kinoakadēmijas balvu kā labākā filma. Bez tam tā saņēma BAFTA kino balvu "Labākā filma". Otro reizi Amerikas Kinoakadēmijas balvu ieguvis kā labākais aktieris otrā plāna lomā par filmu "Reiz Holivudā" (2019). Par šo lomu saņēmis arī Zelta globusa balvu un BAFTA kino balvu. Vēl vienu Zelta globusa balvu ieguvis par labāko otrā plāna lomu 1995. gada filmā "12 pērtiķi".

Preses izdevumos Pits bieži tiek saukts par vienu no vispievilcīgākajiem vīriešiem pasaulē. Viņa bijusī laulība ar aktrisi Dženiferu Anistoni un pašreizējās attiecības ar Andželīnu Džoliju ir plaši aprakstītas presē. Viņš ir sešu bērnu tēvs, no kuriem trīs ir adoptēti.

## Dzīvesɡājums
Pits piedzima Šonī, Oklahomā vidusskolas konsultantes Džeinas Etas, dzimušas Hilhausas, un kravas pārvadājumu firmas īpašnieka Viljama Elvina Pita ģimenē. Ģimene pārcēlās uz Springfīldu, Misūri, kur viņš uzauga kopā ar brāli Dagu un māsu Džūliju Nīlu. Pita ģimene piederēja pie baptistu draudzes, bet pašlaik Pits savus pasaules uzskatus definē kā kaut ko starp ateismu un agnosticismu. Viņš apmeklēja Kikapū vidusskolu (*Kickapoo High School*), kur nodarbojās ar sportu, bija diskusiju kluba biedrs, darbojās muzikālajā sekcijā un piedalījās studentu pašpārvaldē. 1982. gadā Pits iestājās Misūri Universitātē, kur viņš studēja žurnālistiku un reklāmu. Universitātē viņš bija *[[Sigma Chi]]* brālības biedrs un iesaistījās tās šovos.

Pitu interesēja kino, un viņš negribēja turpināt mācības. Divas nedēļas pirms universitātes beigšanas viņš devās uz Losandželosu, lai meklētu iespējas kļūt par aktieri. Kādu laiku Pits strādāja par mēbeļu pārvadātāju un par apmeklētāju piesaistītāju restorānu tīklā *[[El Pollo Loco]]*, kur viņa darbs bija, tērptam cāļa kostīmā, piesaistīt garāmgājējus. Viens no gadījuma darbiem viņam deva ierosmi pieteikties aktiermeistarības kursus pie aktiera Roja Landona.

### Karjera
Pita filmēšanās karjera sākās 1987. gadā, kad viņš spēlēja nelielas lomas seriālos un filmās, arī televīzijas seriālā "Dalasa". 1988. gadā Pits pirmo reizi tēloja galveno lomu filmā "Saules tumšā puse". Tā bija Dienvidslāvijas un ASV kopražojuma filma, un filmēšana notika Dienvidslāvijas daļā, kur sākās Horvātijas neatkarības karš. Lielākā daļa nofilmētā materiāla ɡāja zūdībā, bet vēlāk atrasta, un tikai 1997. gadā filma beidzot iznāca uz ekrāniem.
thumb|left|250px|Breds Pits Palmspringsas kinofestivālā 2007. gadā
1991. gadā Pits guva ievērību ar lomu filmā "Telma un Luīze". Tam sekoja lomas filmās "Tur, kur upe tek", "Rudens leģendas", "Intervija ar vampīru: Vampīra hronikas" un "Septiņi". Viņu nominēja Amerikas Kinoakadēmijas balvai par labāko otrā plāna vīrieša lomu filmā "12 pērtiķi" (1995).
1997. gadā iznāca filma "Septiņi gadi Tibetā", kurā stāstīts par Ķīnas iebrukumu Tibetā, tādēļ Bredam Pitam, kā arī viņa filmas partnerim Deividam Tjūlisam, uz visiem laikiem atņēma tiesības iebraukt Ķīnā.

1999. gadā Pits nospēlēja vienu no savām slavenākajām lomām kulta filmā "Cīņas klubs" pēc Čaka Palahņuka romāna. Pēc tam viņš filmējās daudzās filmās, no kurām lielāko ievērību guva "Oušena banda" (2001), "Troja" (2004), "Oušena ducis" (2004), "Smita kungs un kundze" (2005), "Oušena velna ducis" (2007).
Bredu Pitu nominēja Amerikas Kinoakadēmijas balvai kā labāko aktieri galvenajā lomā par darbu filmās "Neticamais stāsts par Bendžaminu Batonu" (2008) un "Naudas spēle" (2011). Ieguva balvu kā labākais aktieris otrā plāna lomā par lomu Kventina Tarantīno filmā "Reiz Holivudā" (2019).

Kopš 2006. gada Breds Pits darbojas arī kā filmu producents. Viņa līdzproducētā filma "Atkritēji" (2006) bija nominēta BAFTA kino balvai kā labākā filma, bet filma "Naudas spēle" (2011) nominēta Amerikas Kinoakadēmijas balvai kā gada labākā filma. Pits bija viens no producentiem filmai "12 gadi verdzībā" (2013), kas ieguva Amerikas Kinoakadēmijas balvu kā labākā filma, kā arī BAFTA kino balvu par labāko filmu. Šo balvu Pits saņēma kopā ar Didi Gārdneri, Džeremiju Kleineru, Stīvu Makvīnu un Entoniju Katagasu.

## Privātā dzīve
[thumb|220px|[Andželīna Džolija un Breds Pits Kannu kinofestivālā 2007. gadā]]
1995. gadā viņš tika iekļauts žurnāla *[[Empire (žurnāls)|Empire]]* 25 pašu seksīgāko kino zvaigžņu sarakstā. Pits tika divreiz nosaukts par pašu seksīgāko vīrieti starp dzīvajiem žurnālā *[[People]]*, kļūstot par vienīgo cilvēku, kas nosaukts vairāk par vienu reizi.

Pitam bija ilgstošas attiecības ar aktrisi Gvinetu Paltrovu, ar kuru viņš kopā spēlēja filmā "Septiņi". Viņi saderinājās 1996. gada decembrī, tomēr pāris izšķīrās 1997. gada jūnijā.

2000. gada 29. jūlijā Pits apprecējās ar aktrisi Dženiferu Anistoni. Viņi izšķīrās 2005. gada 25. martā.

Pēc šķiršanās Pits uzsāka attiecības ar savu partneri filmā "Smita kungs un kundze" — Andželīnu Džoliju. 2006. gada 27. maijā pārim piedzima meita Šailo Nouvela (*Shiloh Nouvel*), bet 2008. gada 12. jūlijā piedzima dvīņi — dēls *Knox Léon* un meita *Vivienne Marcheline*. Tiesības uz pirmajām dvīņu fotogrāfijām tika pārdotas izdevumiem *[[People]]* un *[[Hello!]]* par 14 miljoniem dolāru. Visa šī summa tika ziedota Džolijas un Pita labdarības fondam (*Jolie-Pitt Foundation*). Bez tam abi aktieri kopā audzināja arī trīs adoptētus bērnus. 2016. gada septembrī Andželīna Džolija tiesā iesniedza šķiršanās pieprasījumu, pieprasot arī aprūpes tiesības uz bērniem. Tā kā Breds Pits tam nepiekrita, šķiršanās process turpinājās. Viņi tika pasludināti par šķirtiem 2019. gada aprīlī pēc tam, kad viņu advokāti lūdza spriedumu, kas ļautu pārim šķirties, kamēr citi jautājumi, tostarp finanses un bērnu aizgādība, paliek nemainīgi.

## Filmogrāfija

### Aktieris

### Producents

* *[[God Grew Tired of Us]]* (2006) (izpildproducents) dokumentālā filma
* "Atkritēji" (2006) — Nominēta BAFTA kino balvai kā labākā filma
* "Skrienot ar šķērēm" (2006)
* "Suņa gads" (2007) (izpildproducents)
* *[[The Tehuacan Project]]* (2007) (izpildproducents) īsfilma
* "Varenā sirds" (2007) — Nominēta balvai *Independent Spirit Award* kā labākā filma
* "Džesija Džeimsa slepkavība no gļēvuļa Roberta Forda rokas" (2007)
* *[[Pretty/Handsome]]* (2008) (izpildproducents) TV filma
* "Pipas Lī privātā dzīve" (2009) (izpildproducents)
* "Laika ceļotāja sieva" (2009) (izpildproducents)
* "Kick-Ass: Jaunie supervaroņi" (2010)
* "Ēd, lūdzies, mīli" (2010) (izpildproducents)
* "Dzīvības koks" (2011)
* "Naudas spēle" (2011) — Nominēta Amerikas Kinoakadēmijas balvai kā gada labākā filma
* *[[The House I Live In]]* (2012) (izpildproducents) dokumentālā filma
* "Kazino aplaupīšana" (*Killing Them Softly*, 2012)
* "Pasaules karš Z" (2013)
* "Kick-Ass 2: Jaunie supervaroņi 2" (2013)
* "12 gadi verdzībā" (2013) — Amerikas Kinoakadēmijas balva un BAFTA kino balva par gada labāko filmu
* *[[Resurrection (seriāls)|Resurrection]]* (2014) (izpildproducents) TV seriāls, 1.sērija
* *[[The Normal Heart]]* (2014) (izpildproducents) TV filma
* "Niknais" (2014) (izpildproducents)
* "Patiess stāsts" (*True Story*) (2015)
* "Pie jūras" (*By the Sea*) (2015)
* "Gadsimta likme" (2015)
* "Mēnessgaisma" (2016, izpildproducents)
* *[[Voyage of Time]]* (2016)
* "Zudusī Z pilsēta" (2016)
* *[[Okja]]* (2017)
* *[[War Machine]]* (2017)
* "Breda statuss" (2017)
* "Vara" (2018)
* *[[Beautiful Boy]]* (2018)
* *[[Backseat]]* (2018)
* "Uz zvaigznēm" (2019)
* *[[The King]]* (2019)
* "Blondīne" (2022)
* "Vientuļie vilki" (*Wolfs*)
* "F1" (2025)

## Atsauces

## Ārējās saites

* Brad Pitt Biography biography.com